કોંગ્રેસનાં દિગ્ગજ નેતા ભરતસિંહ સોલંકીએ હાલમાં સ્થાનિક રાજકારણમાં પુનઃસક્રીય થઈ પોતાનાં જુના વફાદાર કાર્યકરો સાથે સંવાદ આરંભ્યો છે, હાલમાં તેઓ જુદા જુદા ગામોનાં પોતાનાં સંપર્કોને તાજા કરી સક્રીય કરી રહ્યા છે, તેમજ વિવિધ કાર્યક્રમોમાં ભરતસિંહ સોલંકી આગળ પડતા જોવા મળી રહ્યા છે, તેમજ આગામી થોડા દિવસોમાંજ તેઓ આણંદ ખાતે નુતન વર્ષ સમારોહનું આયોજન કરી શકિત પ્રદર્શન કરશે, ભરતસિંહ સોંલકીનો જિલ્લો ગઢ ગણાય છે, અને ગત વિધાનસભાની બેઠકમાં પણ કોંગ્રેસએ પાંચ બેઠકો પર વિજય પ્રાપ્ત કર્યો હતો જયારે ખંભાત અને ઉમરેઠ વિધાનસભાની બેઠકો પણ નજીવી મતોની સરસાઈથી ગુમાવી હતી તે જોતા ગત વિધાનસભાની ચુંટણીમાં કોંગ્રેસની લીડમાં વધારો થયો છે,જેને લઈને સમીકરણો બદલાતા રાજયકક્ષાએ પણ આણંદની લોકસભાની બેઠક કોંગ્રેસ દ્વારા સલામત બેઠક માનવામાં આવી રહી છે,અને ભરતસિંહ સોલંકી દ્વારા ગત લોકસભાની ચૂંટણીમાં મળેલી હારનાં કારણોનું ચિંતન કરી આવનારી લોકસભાની ચૂંટણીમાં તેઓ ભુલો સુધારીને આ બેઠક પુનઃકબ્જે કરવા માટે એડી ચોટીનું જોર લગાવશે તે નક્કી છે.